מלכי רוהן

[ממוזער|סמלה של [רוהן|רוֹהָן]]
בלגנדריום של טולקין, **מלכי רוֹהָן** הם שליטי '''ממלכת רוֹהָן'''. **ממלכת רוֹהָן** היא ממלכה בארץ התיכונה שנוסדה באמצע האלף האחרון של העידן השלישי. שורשיה של רוֹהָן נעוצים עמוק בעבר בתור אנשי הצפון ובעלי בריתה של גוֹנְדוֹר.

## שׂרי האֵאוֹתֵאוֹד

### מר'ויני

**מַרְ'וִּינִי** היה בנו של מַרָ'רִי. לאחר התבוסה נגד רוכבי הקרונות בקרב המישורים, הוא נסוג צפונה עם כמה משרידי אנשי הצפון והקים את האֵאוֹתֵאוֹד. קָלִימֶהְּטָר, מלך גוֹנְדוֹר, הסתייע באֵאוֹתֵאוֹד בפיקודו של מַרְ'וִּינִי והשמיד כמעט שליש מצבאם של רוכבי הקרונות בדָגוֹרְלָד בשנת 1899.

### פורתויני

**פוֹרְתְוִּינִי** היה בנו של מַרְ'וִּינִי. הוא הודיע למלך גוֹנְדוֹר, אוֹנְדוֹהֵר, שלדעתו רוכבי הקרונות מתכוננים למתקפה. בקרב נגד רוכבי הקרונות נלחמו האֵאוֹתֵאוֹד עם רוב צבאה של גוֹנְדוֹר כנגד רוכבי הקרונות. בקרב זה הם הפסידו, אך אֵאָרְנִיל, אחד ממצביאי גוֹנְדוֹר, הבריח את רוכבי הקרונות, ורובם מתו בביצות המתים. ככל הנראה פוֹרְתְוִּינִי מת לפני ההתקפה הזאת, כי בזמן המלחמה, על האֵאוֹתֵאוֹד משל בנו.

### פרומגר

**פְרוּמְגָר** היה נכדו של פוֹרְתְוִּינִי. בשנת 1977 לעידן השלישי הוא הוביל את עמו למסע צפונה אל שטח שהיה שייך לשרידי ממלכת אַנְגְמָר, גירש אותם והושיב שם את עמו.

### פרם

**פְרָם** היה בנו של פְרוּמְגָר. בימיו חי באֶרֶד מִיתְרִין דרקון בשם סְקָתָה "התולע", שהטיל אימה על סביבותיו. פְרָם הרג אותו ולקח את אוצרו הגדול, שרובו נלקח מהגַמְדָאִים. הגַמְדָאִים דרשו אותו בחזרה, וכשפְרָם סירב והוסיף עוד עלבון, הם הרגו אותו.

### לאוד

**לֵאוֹד** היה צאצא של פְרָם. הוא עסק באילוף סוסי בר. הוא תפס סייח לבן שאיש לא הצליח לרכוב עליו, וכשניסה, הסוס העיף אותו מעל גבו, ראשו פגע בסלע, והוא מת.

## מלכי רוֹהָן

### השושלת הראשונה
ממוזער|פרש רוֹהִירִי טיפוסי

#### אאורל

**אֵאוֹרְל**, שכונה **"הצעיר"**, נולד בשנת 2485 לעידן השלישי ללֵאוֹד, שׂר האֵאוֹתֵאוֹד. אביו נהרג על ידי סוס. אֵאוֹרְל לכד את הסוס וקרא לו פֵלָרוֹף. הוא דהר בראש צבא לעזרת גוֹנְדוֹר בקרב בשדה הקֶלֶבְּרַנְט וקיבל כתגמול את ארץ רוֹהָן לו ולעמו. הוא ייסד את בית המלוכה של רוֹהָן, שנקרא על שמו: בית אֵאוֹרְל. נהרג ב-2545 לעידן השלישי בקרב נגד בני המזרח.

#### ברגו

**בְּרֵגוֹ** נולד בשנת 2512 לעידן השלישי לאֵאוֹרְל. הוא הדף את בני המזרח שהרגו את אביו מרוֹהָן ולאחר מכן הדף פלישה ראשונה של בני דוּן אל מעבר לאַיסֶן. לאחר המלחמות האלה העביר את הבירה מפוֹלְד לאֵדוֹרָס וציווה לבנות באֵדוֹרָס את מֶדוּסֶלְד, מקום משכנם של מלכי רוֹהָן מאז. המלאכה הסתיימה בשנת 2569 וערך משתה לכבוד סיום הבנייה. בנו הבכור, בַּלְדוֹר, כשהיה שיכור מיין, נשבע שילך לשבילי המתים. הוא אכן הלך לשם, ולא חזר מעולם. בְּרֵגוֹ עצמו מת מיגון שנה לאחר מכן, ב-2570.

#### אלדור

**אַלְדוֹר**, שכונה **"הזקן"**, נולד בשנת 2544 לעידן השלישי לבְּרֵגוֹ. בימיו הרוֹהִירִים פרו ורבו. הוא הניס או שיעבד את אחרוני בני דוּן שנשארו ממזרח לאַיסֶן. בימיו יושבו עמקי הרים כגון הֵירְגְדֵיל על ידי רוֹהִירִים. הוא נפטר בשנת 2645 לעידן השלישי.

#### פראה

**פְרֵאָה** נולד בשנת 2570 לעידן השלישי לאַלְדוֹר, אחרי שלוש בנות. בימיו שררו שקט ושלווה ברוֹהָן, ולא היו מלחמות, למרות שללא ידיעתו, בני דוּן החלו להתכונן לפלישה מאז מותו של אביו. הוא נפטר בשנת 2659 לעידן השלישי.

#### פראוין

**פְרֵאָוַּין** נולד בשנת 2594 לעידן השלישי לפְרֵאָה. בימיו שררו שקט ושלווה ברוֹהָן, ולא היו מלחמות, למרות שללא ידיעתו, בני דוּן החלו להתכונן לפלישה מאז מותו של סביו. הוא נפטר בשנת 2680 לעידן השלישי.

#### גולדוין

**גוֹלְדְוַּין** נולד בשנת 2619 לעידן השלישי לפְרֵאָוַּין. בימיו שררו שקט ושלווה ברוֹהָן, ולא היו מלחמות, למרות שללא ידיעתו, בני דוּן התכוננו לפלישה בתקופת שלטונו של בנו. הוא נפטר בשנת 2699 לעידן השלישי.

#### דאור

**דֵאוֹר** נולד בשנת 2644 לעידן השלישי לגוֹלְדְוַּין. בימיו תקפו בני דוּן את הרוֹהִירִים בהפתעה והשתלטו על אַיסֶנְגַרְד. הוא הביס אותם, אך לא הצליח לכבוש מחדש את אַיסֶנְגַרְד ונאלץ להשאיר שם חיל פרשים גדול. הוא נפטר בשנת 2718 לעידן השלישי.

#### גרם

**גְרַם** נולד בשנת 2668 לעידן השלישי לדֵאוֹר. בימיו המשיכו הקרבות בין הרוֹהִירִים לבני דוּן, לאחר שהוא נכשל כמו אביו להשתלט על אַיסֶנְגַרְד מחדש. הוא נפטר בשנת 2741 לעידן השלישי.

#### הלם

**הֶלְם**, המכונה **"יד־פטיש"**, נולד בשנת 2691 לעידן השלישי לגְרַם. בימיו תקפו את ממלכתו ממזרח, ובני דוּן ראו בכך הזדמנות פז ותקפו גם הם ממערב, כשמצטרפים אליהם עמים אחרים. רוב תושבי רוֹהָן נטבחו או נלקחו לעבדים, והמעטים שנשארו ברחו לגאיות ההרים. צבאו של הֶלְם ספג אבדות כבדות ובני דוּן צרו עליו במצולת הֶלְם. הֶלְם עצמו גרם לאבדות כבדות בצבא האויב, וכאשר תקע בקרנו רבים מאויביו היו בורחים. באחת מגיחותיו נגד צבא האויב הוא נמצא מת מהקור, אך הוא היה כל כך חזק עד שגופתו עמדה במקום. הוא מת בשנת 2759 לעידן השלישי.

### השושלת השנייה
[ממוזער|קסדה רוֹהִירִית ולצידה שריון מ[שר הטבעות (טרילוגיית סרטים)|סדרת סרטי שר הטבעות.]]

#### פראלף

**פְרֵאָלָף** נולד בשנת 2726 לעידן השלישי להִילְד, אחותו של הֶלְם. בסוף כיבוש רוֹהָן על ידי בני דוּן הוא יצא עם כמה רוכבים מדוּנְהֵירְג והרג את וּוּלְף, מנהיג בני דוּן. פקדו את הארץ שיטפונות גדולים ועמק נהר העֵצָנִים הפך לביצה גדולה. הפולשים שבאו מהמזרח מתו מהשיטפונות או נסוגו. בסוף הגיעה עזרה מגוֹנְדוֹר, ולפני צאת שנת 2759 בני דוּן נהדפו מהארץ. בטקס ההכתרה הופיע סָרוּמָן, הביא מתנות למלך הטרי ושיבח את האומץ של הרוֹהִירִים. הוא התקבל בברכה וניתנו בידו מפתחות אוֹרְתַנְק. הוא נפטר בשנת 2798 לעידן השלישי.

#### בריטה

**בְּרִיטָה**, שכונה **"לֵאוֹפָה"**, שפירושו **"האהוב"**, נולד בשנת 2752 לפְרֵאָלָף. הוא ידוע כמלך נדיב מאוד. בימיו התרחשה מלחמת הרוֹהִירִים באוֹרְקִים, שניסו להתבסס בהרים הלבנים. הוא נפטר בשנת 2842 לעידן השלישי.

#### ולדה

**וָּלְדָה** נולד בשנת 2780 לעידן השלישי לבְּרִיטָה. בימיו חשבו שכל האוֹרְקִים כבר הושמדו, אך האוֹרְקִים הפתיעו אותו בשבילי ההרים הלבנים והרגו אותו ואת כל מלוויו. הוא מת בשנת 2851 לעידן השלישי.

#### פולקה

**פוֹלְקָה** נולד בשנת 2804 לעידן השלישי לוָּלְדָה. הוא ידוע כצייד מעולה. למרות אהבתו לציד, הוא נשבע שהוא לא יצוד אף חיה כל עוד יש אוֹרְק חי אחד ברוֹהָן. לאחר שהושמד מאחז האוֹרְקִים האחרון ברוֹהָן, פוֹלְקָה יצא לצוד את חזיר הבר הגדול של אֶבֶרְהוֹלְט. הוא הרג את החזיר, אך מת מחטיו. הוא מת בשנת 2864 לעידן השלישי.

#### פולקוין

**פוֹלְקְוַּין** נולד בשנת 2830 לעידן השלישי לפוֹלְקָה. בימי שלטונו הרוֹהִירִים התאוששו מפלישתם של בני דוּן. הוא כבש מידיהם של בני דוּן את השטח בין נהרות האֲדוֹרְן והאַיסֶן. כאשר שמע שבני הָרָד תוקפים את גוֹנְדוֹר, שלח לעזרתה צבא גדול בראשות שני בניו, פוֹלְקְרֵד ופַסְטְרֵד. שניהם נהרגו בקרב יִתִילְיֵן. שליט גוֹנְדוֹר, טוּרִִין השני, שלח זהב רב כפיצוי על מותם. פוֹלְקְוַּין סידר מחדש את הצבא. הוא נפטר בשנת 2903 לעידן השלישי.

#### פנגל

**פֶנְגֵל** נולד בשנת 2870 לעידן השלישי לפוֹלְקְוַּין. הוא ידוע כחמדן, בין באוכל ובין בזהב, והיו מריבות רבות בינו לבין ילדיו ומפקדי צבאו. הוא נפטר בשנת 2953.

#### תנגל

[טקסט=רוֹהָן בזמן עלילת שר הטבעות: באדום רוֹהָן, בוורוד שטחים שלשעבר היו בשליטת רוֹהָן, בלבן ממלכות ומדינות אחרות|ממוזער|רוֹהָן בזמן עלילת [שר הטבעות: באדום רוֹהָן, בוורוד שטחים שלשעבר היו בשליטת רוֹהָן, בלבן ממלכות ומדינות אחרות]]
**תֶנְגֵל** נולד בשנת 2905 לעידן השלישי לפֶנְגֵל. כשהגיע לבגרות עזב את רוֹהָן לטובת גוֹנְדוֹר, שם זכה לכבוד משליט גוֹנְדוֹר, טוּרְגוֹן. הוא התחתן שם עם מוֹרְוֶּן מלוֹסַרְנָךְ, שילדה לו בן אחד וארבע בנות. כשאביו מת הרוֹהִירִים קראו לו לחזור, והוא התגלה כמלך חכם. בביתו דיברו בעיקר בלשון המערב. בסוף שלטונו התחיל סָרוּמָן להציק לרוֹהָן. הוא נפטר בשנת 2980 לעידן השלישי.

#### תאודן

**תֵאוֹדֶן**, שכונה **"אֶדְנוּ"**, שפירושו **"המשועבד"**, נולד בשנת 2948 לתֶנְגֵל. בתחילת שלטונו היה פעיל מאוד, אך הוא הזדקן במהרה בגלל גְרִימָה "לשון־נחש", יועצו, שלמעשה היה מרגלו של סָרוּמָן, שעשה זאת בעזרת רעלים סמויים. גְרִימָה גם החליש את המלך ושלח פקודות כביכול מהמלך. כינויו "אֶדְנוּ" נובע מכך. סָרוּמָן התקיף את ארצו, אך גְרִימָה מנע ממנו לצאת לקרב. לבסוף גַנְדָלְף "שחרר" אותו מכך, ובשנת חייו האחרונה הוא יצא בראש צבאותיו, ניצח את צבאו של סָרוּמָן והוביל את הרוֹהִירִים לניצחון בקרב שדות הפֶּלֶנוֹר, אך בקרב הזה הוא איבד את חייו. הוא מת בשנת 3019 לעידן השלישי.

### השושלת השלישית

#### אאומר

**אֵאוֹמֶר**, שכונה **"אֵאָדִיג"**, נולד בשנת 2991 לעידן השלישי לאֵאוֹמוּנְד ולתֵאוֹדְוִּין, אחותו של תֵאוֹדֶן. בנעוריו הוא היה שׂר**־**אלף של הספָר. לאחר מותו של בנו של תֵאוֹדֶן, תֵאוֹדְרֶד, הוא הוכרז כיורש המלך. לאחר שדודו מת בקרב שדות הפֶּלֶנוֹר הוא נהיה מלך רוֹהָן, והוביל את הרוֹהִירִים לניצחון בקרב המוֹרַנוֹן. לאחר מכן הוא נשבע שוב את שבועת קִירִיוֹן ואֵאוֹרְל, הפעם לאָרָגוֹרְן, ועזר לו רבות במלחמותיו. הוא ביקר בגוֹנְדוֹר פעמים רבות. הוא נפטר בשנת 63 לעידן הרביעי.

#### אלפוין

**אֶלְפְוַּין**, שכונה **"הנאה"**, היה בנו של אֵאוֹמֶר מלוֹתִירִיאֵל. הוא נחשב לגבוה מהממוצע ברוֹהָן, כמו כל צאצאי תֶנְגֵל.

## ראו גם

* מלך רוהן

## קישורים חיצוניים

* 
* 
* 

## ביאורים

## הערות שוליים

*
קטגוריה:שר הטבעות: דמויות